**Ahn Jin-hui** (s. 3. kesäkuuta 1991 Soul, Korean tasavalta) on eteläkorealainen jääkiekkoilija, joka pelaa kotimaassaan Daemyung Sangmun joukkueessa. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Jin-hui pelasi kotimaassaan ensin Kyung Bock High'n joukkueessa ja sittemmin hän kävi Korean yliopistoa, jonka joukkueen kapteenina Jin-hui toimi kaudella 2012–2013. Kaudeksi 2013–2014 hän siirtyi Suomeen ja siirtyi Mestis-joukkue Kiekko-Vantaan riveihin. Jin-hui pelasi kautensa pääasillisesti melko puolustavassa roolissa ja teki 46 runkosarja- ja viidessä playoff-ottelussa tehot 3+5=8.

Jin-hui palasi kaudeksi 2014–2015 kotimaahansa pelaamaan Aasian liigan Anyang Hallaan, jossa tulokaskausi toi 39 runkosarjaottelussa tehot 12+18=30 ja kuudessa playoff-ottelussa yhden syöttöpisteen. Kesällä 2015 NHL-varaamaton Jin-hui osallistui Dallas Starsin kehitysleirille. Kauden 2015–2016 päätteeksi hän voitti ALIH:n mestaruuden. Kaudella 2016–2017 Jin-hui oli joukkueensa kolmanneksi paras pistemies tehoilla 19+30=49.

### Maajoukkueura

Jin-hui edusti Etelä-Koreaa Pyeongchangin olympiakisoissa 2018. Hän pelasi myös MM-kilpailuissa vuonna 2018, jotka olivat Etelä-Korean kaikkien aikojen ensimmäiset pääsarjatasolla. Jin-hui jakoi tehoilla 1+1=2 joukkueen sisäisen pistepörssin voiton Brock Radunsken ja Kim Sang-wookin kanssa. Hänet valittiin Yhdysvaltoja vastaan pelatun alkulohkon ottelun päätteeksi Etelä-Korean ottelun parhaaksi pelaajaksi. Etelä-Korean turnaus päättyi kuitenkin putoamiseen IA-divisioonaan.

Jin-hui pelasi myös IA-divisioonan MM-kilpailuissa vuosina 2016 ja 2017, joista jälkimmäinen turnaus päättyi hopeaan ja Etelä-Korean kaikkien aikojen ensimmäiseen sarjanousuun MM-kilpailujen pääsarjatasolle. Hän voitti joukkueen sisäisen pistepörssin tehoilla 2+3=5 ja sisäisen tehotilaston lukemalla +5. Jin-hui pelasi myös IB-divisioonan MM-kilpailuissa vuonna 2015, jolloin hän voitti kultaa.

Jin-hui pelasi myös alle 18-vuotiaiden II-divisioonan MM-kilpailuissa vuosina 2008 ja 2009, joista jälkimmäinen turnaus päättyi A-lohkon kultaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2007–2008 |  |  |  |  |  |  |  |  |  |  |  |  | U18d2 | 5 | 5 | 1 | 6 | 6 |
| 2008–2009 | Kyung Bock High | Etelä-Korea | – | – | – | – | – | – | – | – | – | – | U18d2 | 5 | 7 | 1 | 8 | 8 |
| 2012–2013 | Korea Univ. | Etelä-Korea | – | – | – | – | – | – | – | – | – | – |
| 2013–2014 | Kiekko-Vantaa | Mestis | 46 | 3 | 5 | 8 | 10 | 5 | 0 | 0 | 0 | 0 |
| 2014–2015 | Anyang Halla | ALIH | 39 | 12 | 18 | 30 | 26 | 6 | 0 | 1 | 1 | 0 | MMd1 B | 4 | 2 | 0 | 2 | 12 |
| 2015–2016 | Anyang Halla | ALIH | 46 | 12 | 14 | 26 | 16 | 8 | 2 | 3 | 5 | 4 | MMd1 A | 5 | 0 | 0 | 0 | 2 |
| 2016–2017 | Anyang Halla | ALIH | 47 | 19 | 30 | 49 | 42 | 6 | 2 | 1 | 3 | 2 | MMd1 A | 5 | 2 | 3 | 5 | 0 |
| 2017–2018 | Daemyung Sangmu | Muu Aasia | – | – | – | – | – | – | – | – | – | – | OK | 3 | 1 | 0 | 1 | 2 |
|  |  |  |  |  |  |  |  |  |  |  |  |  | MM | 7 | 1 | 1 | 2 | 2 |
| 3 kautta | yhteensä | ALIH | 132 | 43 | 62 | 105 | 84 | 20 | 4 | 5 | 9 | 6 |
| 1 kausi | yhteensä | Mestis | 46 | 3 | 5 | 8 | 10 | 5 | 0 | 0 | 0 | 0 |

Lähteet
-------

* Ahn Jin-hui Eurohockey-sivustolla (englanniksi)
* Ahn Jin-hui *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Ahn Jin-hui *Elite Prospects*. Everysport Media Group AB.  (englanniksi)
2. ↑  Järvenranta, Tatu: Gangnam Style -ketju oppimatkalla olympialaisiin *Jatkoaika.com*.  15.8.2013. Jatkoaika r.y. Viitattu 22.7.2017.
3. ↑  Heikola, Aleksi: Kiekko-Vantaan pelaaja-arvioinnit 2013-2014: Puuhastelua kabinetissa, taistelua kaukalossa *Jatkoaika.com*.  4.5.2014. Jatkoaika r.y. Viitattu 22.7.2017.
4. ↑  Hunt, Steve: Korean players bring style, culture to Stars camp *NHL.com*.  20.7.2015. FRISCO, Texas:  National Hockey League. Viitattu 1.10.2018. (englanniksi)
5. ↑  BEST PLAYER OF THE GAME SELECTED BY THE TEAM (pdf)  20.5.2018. IIHF.  Arkistoitu 23.5.2018. Viitattu 24.5.2018. (englanniksi)